CELEX: 62010TN0203
Language: hu
Date: 2010-04-30 00:00:00
Title: T-203/10. sz. ügy: 2010. április 30-án benyújtott kereset — Stichting Woonpunt és társai kontra Bizottság

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/51
            
         2010. április 30-án benyújtott kereset — Stichting Woonpunt és társai kontra Bizottság
   (T-203/10. sz. ügy)
   2010/C 179/87
   Az eljárás nyelve: holland
   
      Felek
   
   
      Felperesek: Stichting Woonpunt (Beek, Hollandia), Stichting Com.wonen (Rotterdam, Hollandia), Woningstichting Haag Wonen (Hága, Hollandia), Stichting Woonbedrijf SWS.Hhvl (Eindhoven, Hollandia) (képviselők: E. Henny, T. Ottervanger és P. Glazener ügyvédek)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék a Bizottság létező támogatásra vonatkozó határozatát az EUMSZ 263. cikk szerint semmisítse meg;
            
         
               —
            
            
               a Törvényszék a Bizottság új támogatásokra vonatkozó határozatát az EUMSZ 263. cikk szerint semmisítse meg;
            
         
               —
            
            
               a Törvényszék a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   A felperesek a Bizottság 2009. december 15-én hozott, az E 2/2005 és N 642/2009. sz. állami támogatásról (Hollandia — létező támogatások és különleges projekttámogatások lakásépítő szövetkezetek részére) szóló C(2009) 9963 végleges határozatának megsemmisítését kérik.
   A felperesek keresetüket nyolc jogalapra alapítják. A jogalapok és fontosabb érvek megegyeznek a T-202/10. sz., Stichting Woonlinie és társai kontra Bizottság ügyben előterjesztettekkel.
   A felperesek második kereseti kérelmük alátámasztására három további jogalapot adnak elő.
   Először is a Bizottság megsértette az EUMSZ 107. és 108. cikket és a 659/1999 rendeletet (1), mivel az elhanyagolt negyedekre vonatkozó projekttámogatásokat valamely létező támogatási rendszer részének tekintette, és kötelező feltételeket szabott anélkül, hogy lefolytatták volna a 659/1999 rendelet szerinti eljárást.
   Másodsorban arra hivatkoznak a felperesek, hogy a Bizottság tévesen abból indult ki, hogy az Altmark-ítélet (2) negyedik feltétele nem teljesült, mivel a lakásépítő szövetkezeteket nem nyilvános közbeszerzési eljárás keretében választották ki. A Bizottság csupán azt vizsgálhatta volna, hogy az intézkedés nem vezet-e a hatékonyság hiányához.
   Harmadrészt előadják a felperesek, hogy a Bizottság köteles lett volna megvizsgálni, hogy az általános gazdasági érdekű szolgáltatás tekintetében fennáll-e túlzott ellentételezés.
   
      (1)  Az EK 93. cikk alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.).
   
      (2)  A Bíróság C-280/00. sz., Altmark Trans és Regierungspräsidium Magdeburg ügyben 2003. július 24-én hozott ítélete [EBHT 2003., I-7747. o.].